ประกาศกระทรวงแรงงานและสวัสดิการสังคมประกาศกระทรวงแรงงานและสวัสดิการสังคมเรื่อง หลักเกณฑ์วิธีการ และเงื่อนไขในการสรรหากรรมการผู้ทรงคุณวุฒิกรรมการฝ่ายนายจ้างและกรรมการฝ่ายลูกจ้าง[๑] อาศัยอำนาจตามความในข้อ ๖ และข้อ ๑๕แห่งประกาศกระทรวงแรงงานและสวัสดิการสังคม เรื่อง การกำหนดอัตราค่าจ้างขั้นต่ำลงวันที่ ๖ พฤศจิกายน พ.ศ. ๒๕๔๐รัฐมนตรีว่าการกระทรวงแรงงานและสวัสดิการสังคมออกประกาศไว้ ดังต่อไปนี้ข้อ ๑ประกาศนี้เรียกว่า ประกาศกระทรวงแรงงานและสวัสดิการสังคม เรื่อง หลักเกณฑ์วิธีการ และเงื่อนไขในการสรรหากรรมการผู้ทรงคุณวุฒิ กรรมการฝ่ายนายจ้างและกรรมการฝ่ายลูกจ้างข้อ ๒ประกาศนี้ให้ใช้บังคับตั้งแต่วันประกาศเป็นต้นไปข้อ ๓ในประกาศนี้สำนักงาน หมายความว่า สำนักงานคณะกรรมการค่าจ้างคณะกรรมการ หมายความว่า คณะกรรมการคัดเลือกผู้ทรงคุณวุฒิ ผู้แทนฝ่ายนายจ้างและผู้แทนฝ่ายลูกจ้างในคณะกรรมการค่าจ้างกลางสภาองค์การนายจ้าง หมายความว่าสภาองค์การนายจ้างซึ่งจดทะเบียนตามพระราชบัญญัติแรงงานสัมพันธ์ พ.ศ. ๒๕๑๘สภาองค์การลูกจ้าง หมายความว่าสภาองค์การลูกจ้างซึ่งจดทะเบียนตามพระราชบัญญัติแรงงานสัมพันธ์ พ.ศ. ๒๕๑๘รัฐมนตรี หมายความว่า รัฐมนตรีว่าการกระทรวงแรงงานและสวัสดิการสังคมข้อ ๔ให้รัฐมนตรีว่าการกระทรวงแรงงานและสวัสดิการสังคมรักษาการตามประกาศนี้และมีอำนาจออกคำสั่งต่าง ๆ เพื่อปฏิบัติให้เป็นไปตามประกาศนี้หมวด ๑การสรรหาผู้ทรงคุณวุฒิผู้แทนฝ่ายนายจ้างและผู้แทนฝ่ายลูกจ้างในคณะกรรมการค่าจ้างกลาง ข้อ ๕การสรรหาผู้ทรงคุณวุฒิเพื่อแต่งตั้งเป็นกรรมการค่าจ้างกลางให้สำนักงานดำเนินการสรรหาจากผู้ทรงคุณวุฒิทางนิติศาสตร์เศรษฐศาสตร์ การเงิน การคลัง หรือบัญชีแล้วเสนอชื่อให้คณะกรรมการพิจารณาคัดเลือกก่อนนำเสนอรัฐมนตรีแต่งตั้งเป็นกรรมการผู้ทรงคุณวุฒิในคณะกรรมการค่าจ้างกลางข้อ ๖การสรรหาผู้แทนฝ่ายนายจ้างและผู้แทนฝ่ายลูกจ้างเพื่อแต่งตั้งเป็นกรรมการค่าจ้างกลางให้หัวหน้าสำนักงานแจ้งให้สภาองค์การนายจ้างและสภาองค์การลูกจ้างเสนอชื่อผู้แทนเข้ารับการคัดเลือกภายในระยะเวลาที่สำนักงานกำหนดข้อ ๗ผู้แทนฝ่ายนายจ้างหรือผู้แทนฝ่ายลูกจ้างต้องเป็นผู้มีคุณสมบัติ ดังต่อไปนี้(๑) มีสัญชาติไทย(๒) มีอายุตั้งแต่ยี่สิบห้าปีขึ้นไป(๓)เป็นผู้มีความเลื่อมใสในการปกครองตามระบอบประชาธิปไตยอันมีพระมหากษัตริย์เป็นประมุข(๔) ไม่เป็นบุคคลล้มละลายคนไร้ความสามารถหรือคนเสมือนไร้ความสามารถ(๕) ไม่เคยต้องโทษจำคุกโดยคำพิพากษาถึงที่สุดให้จำคุกเว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ(๖) เป็นนายจ้างหรือลูกจ้างของสถานประกอบกิจการ(๗) เป็นหรือเคยเป็นกรรมการสมาคมนายจ้างหรือกรรมการสหภาพแรงงานเมื่อรวมระยะเวลาแล้วไม่น้อยกว่าสามปีนับแต่วันที่สภาองค์การนายจ้างหรือสภาองค์การลูกจ้างได้รับแจ้งให้เสนอรายชื่อตามข้อ๖(๘)เป็นผู้มีความรู้หรือมีประสบการณ์เกี่ยวกับกฎหมายว่าด้วยคุ้มครองแรงงานและกฎหมายว่าด้วยแรงงานสัมพันธ์(๙)ไม่เคยต้องคำพิพากษาว่าได้กระทำความผิดตามกฎหมายว่าด้วยคุ้มครองแรงงานหรือกฎหมายว่าด้วยแรงงานสัมพันธ์(๑๐)ไม่เป็นผู้บกพร่องในศีลธรรมอันดีหรือมีพฤติกรรมอันไม่เหมาะสมที่จะเป็นกรรมการค่าจ้างกลาง(๑๑) ไม่เป็นข้าราชการการเมืองข้อ ๘ให้สภาองค์การนายจ้างหรือสภาองค์การลูกจ้างเสนอรายชื่อผู้แทนฝ่ายนายจ้างหรือผู้แทนฝ่ายลูกจ้างฝ่ายละไม่เกินสองคนพร้อมทั้งเอกสารหลักฐานและการรับรองคุณสมบัติของผู้แทนตามข้อ ๗ ต่อสำนักงานสภาองค์การนายจ้างหรือสภาองค์การลูกจ้างอาจเปลี่ยนรายชื่อผู้แทนฝ่ายนายจ้างหรือผู้แทนฝ่ายลูกจ้างที่ตนเสนอได้ทั้งนี้ต้องอยู่ภายในเวลาที่กำหนดไว้ตามข้อ ๖ข้อ ๙ เมื่อหัวหน้าสำนักงานได้รับการเสนอรายชื่อผู้แทนฝ่ายนายจ้างและผู้แทนฝ่ายลูกจ้างแล้วให้สำนักงานร่วมกับกองแรงงานสัมพันธ์ กรมสวัสดิการและคุ้มครองแรงงานตรวจสอบคุณสมบัติของผู้แทนดังกล่าวเสนอให้คณะกรรมการพิจารณาคัดเลือกเพื่อเสนอรัฐมนตรีแต่งตั้งเป็นกรรมการค่าจ้างกลางข้อ ๑๐ให้มีคณะกรรมการคัดเลือกผู้ทรงคุณวุฒิผู้แทนฝ่ายนายจ้างและผู้แทนฝ่ายลูกจ้างในคณะกรรมการค่าจ้างกลางคณะหนึ่ง ประกอบด้วยรองปลัดกระทรวงที่ได้รับมอบหมาย เป็นประธานรองอธิบดีกรมสวัสดิการและคุ้มครองแรงงาน ผู้อำนวยการสำนักวิชาการแรงงานและสวัสดิการสังคมสำนักงานปลัดกระทรวง ผู้อำนวยการกองแรงงานสัมพันธ์ กรมสวัสดิการและคุ้มครองแรงงานผู้อำนวยการกองกฎหมายและข้อพิพาทแรงงาน สำนักงานปลัดกระทรวง เป็นกรรมการและให้หัวหน้าสำนักงานเป็นกรรมการและเลขานุการข้อ ๑๑คณะกรรมการมีอำนาจหน้าที่ ดังต่อไปนี้(๑) พิจารณาคัดเลือกผู้ทรงคุณวุฒิผู้แทนฝ่ายนายจ้างและผู้แทนฝ่ายลูกจ้างเป็นกรรมการค่าจ้างกลาง(๒)เสนอความเห็นต่อรัฐมนตรีเพื่อประกอบการพิจารณาแต่งตั้งผู้ทรงคุณวุฒิผู้แทนฝ่ายนายจ้างและผู้แทนฝ่ายลูกจ้างเป็นกรรมการค่าจ้างกลาง(๓) ปฏิบัติหน้าที่อื่นตามที่รัฐมนตรีมอบหมายข้อ ๑๒เมื่อคณะกรรมการดำเนินการคัดเลือกผู้ทรงคุณวุฒิกรรมการผู้แทนฝ่ายนายจ้างและผู้แทนฝ่ายลูกจ้างในคณะกรรมการค่าจ้างกลางเสร็จเรียบร้อยให้หัวหน้าสำนักงานเสนอรายชื่อบุคคลที่ได้รับการคัดเลือกให้รัฐมนตรีพิจารณาเพื่อแต่งตั้งเป็นกรรมการค่าจ้างกลางหมวด ๒การสรรหาผู้ทรงคุณวุฒิผู้แทนฝ่ายนายจ้างและผู้แทนฝ่ายลูกจ้างในคณะกรรมการค่าจ้างจังหวัด ข้อ ๑๓ในกรณีที่จังหวัดใดซึ่งรัฐมนตรีเห็นสมควรให้มีคณะกรรมการค่าจ้างจังหวัดให้แรงงานและสวัสดิการสังคมจังหวัดในจังหวัดนั้นดำเนินการ ดังต่อไปนี้(๑) สรรหาผู้ทรงคุณวุฒิจากบุคคลตามที่กำหนดไว้ในข้อ ๕(๒)สรรหาผู้แทนฝ่ายนายจ้างและผู้แทนฝ่ายลูกจ้างเป็นกรรมการค่าจ้างจังหวัด ทั้งนี้ ให้นำความในข้อ ๗มาใช้บังคับแก่การสรรหาบุคคลดังกล่าวโดยอนุโลมข้อ ๑๔เมื่อแรงงานและสวัสดิการสังคมจังหวัดได้ดำเนินการสรรหาผู้ทรงคุณวุฒิผู้แทนฝ่ายนายจ้างและผู้แทนฝ่ายลูกจ้างตามข้อ ๑๓ แล้วให้เสนอรายชื่อและประวัติของบุคคลดังกล่าวแก่คณะกรรมการ คัดเลือกผู้ทรงคุณวุฒิผู้แทนฝ่ายนายจ้างและผู้แทนฝ่ายลูกจ้างในคณะกรรมการค่าจ้างจังหวัดพิจารณาคัดเลือกเพื่อเสนอรัฐมนตรีแต่งตั้งเป็นกรรมการค่าจ้างจังหวัดข้อ ๑๕ ให้มีคณะกรรมการคัดเลือกผู้ทรงคุณวุฒิผู้แทนฝ่ายนายจ้างและผู้แทนฝ่ายลูกจ้างในคณะกรรมการค่าจ้างจังหวัดขึ้น ประกอบด้วยรองผู้ว่าราชการที่ได้รับมอบหมาย เป็นประธาน สวัสดิการและคุ้มครองแรงงานจังหวัด ประกันสังคมจังหวัดจัดหางานจังหวัด เป็นกรรมการ และให้แรงงานและสวัสดิการสังคมจังหวัดเป็นกรรมการและเลขานุการข้อ ๑๖คณะกรรมการคัดเลือกผู้ทรงคุณวุฒิผู้แทนฝ่ายนายจ้างและผู้แทนฝ่ายลูกจ้างในคณะกรรมการค่าจ้างจังหวัดมีหน้าที่ดังต่อไปนี้(๑) พิจารณาคัดเลือกผู้ทรงคุณวุฒิผู้แทนฝ่ายนายจ้างและผู้แทนฝ่ายลูกจ้างเป็นกรรมการค่าจ้างจังหวัดในท้องที่จังหวัดซึ่งรัฐมนตรีเห็นสมควรตามข้อ๑๔ (๒)เสนอความเห็นต่อรัฐมนตรีเพื่อประกอบการพิจารณาแต่งตั้งผู้ทรงคุณวุฒิผู้แทนฝ่ายนายจ้างและผู้แทนฝ่ายลูกจ้างเป็นกรรมการค่าจ้างจังหวัด(๓) ปฏิบัติหน้าที่อื่นตามที่รัฐมนตรีมอบหมายข้อ ๑๗เมื่อคณะกรรมการคัดเลือกผู้ทรงคุณวุฒิผู้แทนฝ่ายนายจ้างและผู้แทนฝ่ายลูกจ้างในคณะกรรมการค่าจ้างจังหวัดดำเนินการคัดเลือกผู้ทรงคุณวุฒิกรรมการผู้แทนฝ่ายนายจ้างและผู้แทนฝ่ายลูกจ้างเสร็จเรียบร้อยให้แรงงานและสวัสดิการสังคมจังหวัดเสนอรายชื่อบุคคลที่ได้รับการคัดเลือกให้สำนักงานคณะกรรมการค่าจ้างเพื่อนำเสนอให้รัฐมนตรีพิจารณาแต่งตั้งเป็นกรรมการค่าจ้างจังหวัดประกาศ ณ วันที่ ๒ เมษายน พ.ศ. ๒๕๔๑ไตรรงค์ สุวรรณคีรีรัฐมนตรีว่าการกระทรวงแรงงานและสวัสดิการสังคมอุษมล/ผู้จัดทำ๒๒ ธันวาคม ๒๕๕๔[๑] ราชกิจจานุเบกษาเล่ม ๑๑๕/ตอนที่ ๓๔ ง/หน้า ๑/๒๘ เมษายน ๒๕๔๑